
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1344 

31 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση σύναψης σύμβασης μίσθωσης έργου στο 

Δήμο Χανίων. 1 

Τροποποίηση Οργανισμού Εσωτερικής Υπηρεσίας 

του Δήμου Σίφνου Νομού Κυκλάδων. 2 

Τροποποίηση της υπ’ αριθμ. 209/12.5.2003 απόφασης 
του Νομαρχιακού Συμβουλίου του Νομαρχιακού 
Διαμερίσματος Ξάνθης. 3 


ΑΠΟΦΑΣΕΙ Σ 

Αριθμ. 6867 (1) 

Έγκριση σύναψης σύμβασης μίσθωσης έργου 
στο Δήμο Χανίων. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις». 

2 Την υπ’ αριθμ. 4039/29.1.2003 εγκύκλιο του ΥΠ.ΕΣΔ.Δ.Α. 

3. Την υπ’ αριθμ. 323/2007 απόφαση του Δ.Σ. του Δήμου 
Χανίων με την οποία αποφασίζεται η σύναψη σύμβασης 
μίσθωσης έργου για ένα έτος με ένα γιατρό. 

4. Την υπ’ αριθμ. 15516/2007 γνωμοδότηση της Νομικής 
Συμβούλου Αγγελικής Χατζάκη. 

5. Το υπ’ αριθμ. ΟΙΚ 35192/22.6.2007 έγγραφο του 
ΥΠ.ΕΣ.Δ.Δ.Α με το οποίο μας γνωστοποιείται ότι με 
την υπ’ αριθμ. ΔΙΠΠ/Φ.ΕΓΚΡ. 1/295 12641/14.6.2007 από¬ 
φαση της Επιτροπής του άρθρου 2 παρ. 1 της υπ' αριθμ. 
33/27.12.2006 ΠΥΣ και την υπ’ αριθμ. 33666/22.6.2007 από¬ 
φαση κατανομής του Υφυπουργού ΕΣ.Δ.Δ.Α εγκρίθηκε 
η σύναψη σύμβασης μίσθωσης έργου για ένα (1) έτος 
με ένα γιατρό, αποφασίζουμε: 

Εγκρίνουμε την σύναψη από το Δήμο Χανίων σύμβα¬ 
σης μίσθωσης έργου για ένα έτος ως κατωτέρω: 
α) Αριθμός ατόμων που θα απασχοληθούν: Ένα (1) 
β) Χρονική διάρκεια απασχόλησης: Ένα (1) έτος 
γ) Εργο που θα εκτελεστοί: Συνταγογραφήσεις σε 
ευαίσθητες κοινωνικές ομάδες. 

δ) Συνολικό ποσόν αμοιβής: Δέκα οκτώ χιλιάδες ευρώ 
(18.000,00). 


ε) Τόπος εκτέλεσης του έργου: Το κτίριο του παλιού 
Νοσοκομείου. 

στ) Το ανωτέρω έργο δεν ανάγεται στον κύκλο των καθη¬ 
κόντων του προσωπικού που υπηρετεί στον Δήμο Χανίων. 

Σε περίπτωση που η ανωτέρω ανάγκη έχει καλυφθεί 
σε προσωπικό είτε με μετάταξη, είτε με πρόσληψη μό¬ 
νιμου προσωπικού παρακαλούμε να ενημερώσετε απ’ 
ευθείας την Δ/νση Οργάνωσης και Λειτουργίας ΟΤΑ 
(Τμήμα Προσωπικού ΟΤΑ) του ΥΠ.ΕΣ.Δ.Δ.Α εντός πέντε 
(5) ημερών από την λήψη της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 12 Ιουλίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 6307 (2) 

Τροποποίηση Οργανισμού Εσωτερικής Υπηρεσίας 
του Δήμου Σίφνου Νομού Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

β) Του άρθρου 12 του ν. 1188/1981 όπως τροποποιήθηκε 
και ισχύει. 

γ) Του π.δ. 50/2001 «Καθορισμός των προσόντων δι¬ 
ορισμού σε θέσεις φορέων του δημόσιου τομέα». (ΦΕΚ 
39/Α/5.3.2001), όπως τροποποιήθηκε με το π.δ. 44/2005 
(Φ.Ε.Κ. 63/Α/9.3.2005). 

2. Τις διατάξεις του ν. 2190/1994 όπως έχουν τροπο¬ 
ποιηθεί και ισχύουν. 

3. Την υπ’ αριθμ. 3860/27.4.1999 απόφασή μας για την 
ψήφιση του ΟΕΥ του Δήμου Σίφνου (ΦΕΚ 824/Β/ 21.5.1999), 
όπως τροποποιήθηκε με την υπ’ αριθμ. 11497/9.10.2001 
απόφασή μας (ΦΕΚ 1576/Β/29.11.2001) και την υπ’ αριθμ. 
7583 όμοιά μας (ΦΕΚ 1046/Β/29.7.2003). 

4. Την υπ’ αριθμ. 45/2007 απόφαση του Δημοτικού Συμβου¬ 
λίου Σίφνου για την τροποποίηση του Ο.Ε.Υ. του Δήμου. 

5. Την υπ’ αριθμ. 55/2007 γνωμοδότηση του Υπηρεσι¬ 
ακού Συμβουλίου Προσωπικού Ο.Τ.Α. Ν. Κυκλάδων που 
διατυπώθηκε στο πρακτικό 10/2007, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Σίφνου σύμφωνα με την υπ’ αριθμ. 45/2007 
απόφαση του Δημοτικού Συμβουλίου Σίφνου ο οποίος 
διαμορφώνεται σε ενιαίο κείμενο ως εξής: 

ΚΕΦΑΛΑΙΟ Α: ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗ¬ 
ΡΕΣΙΩΝ 

ΑΡΘΡΟ 1: ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των Υπηρεσιών του Δήμου Σίφνου 
κατανέμονται στις εξής διοικητικές ενότητες: 

1. Γραφείο Ειδικών Συνεργατών 

2. Γ ραφείο Δικηγόρου 

3. Γ ραφείο Προγραμματισμού και Ανάπτυξης 

4. Τμήμα Διοικητικών και Οικονομικών Υπηρεσιών 

5. Τμήμα Τεχνικών Υπηρεσιών και Περιβάλλοντος 

ΑΡΘΡΟ 2: ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΩΝ ΣΥ¬ 
ΝΕΡΓΑΤΩΝ 

Ο κάθε Ειδικός Συνεργάτης ασκεί καθήκοντα επιτε¬ 
λικά και δεν έχει αποφασιστική αρμοδιότητα οποιοσ¬ 
δήποτε μορφής. 

Παρέχει συμβουλές και διατυπώνει εξειδικευμένες γνώ¬ 
μες γραπτά ή προφορικά, για το συγκεκριμένο τομέα 
δραστηριοτήτων τον οποίο έχει οριστεί να εξυπηρετήσει 
(ν. 1416/1984 άρθρο 67). Το συμβουλευτικό του έργο απευ¬ 
θύνεται προς το Δήμαρχο. Συνεργάζεται στο πλαίσιο των 
αρμοδιοτήτων του με το Γ ραφείο Προγραμματισμού για 
την επεξεργασία εισηγήσεων, προτάσεων κ.λπ. 

ΑΡΘΡΟ 3: ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΚΗΓΟΡΟΥ 

Οι αρμοδιότητες του Δικηγόρου είναι οι ακόλουθες: 

• Η παροχή νομικής υποστήριξης, συμβουλών και γνω¬ 
μοδοτήσεων προς το Δήμαρχο, το Δημοτικό Συμβούλιο, 
τη Δημαρχιακή Επιτροπή, τις Επιτροπές του Δημοτικού 
Συμβουλίου, τα Νομικά Πρόσωπα και τα άλλα Ιδρύματα 
του Δήμου Σίφνου και γενικά προς τις Υπηρεσίες του 
Δήμου, των Νομικών Προσώπων και των άλλων Ιδρυ¬ 
μάτων του Δήμου. 

• Η παράσταση σε όλα τα δικαστήρια για υποθέσεις 
του Δήμου Σίφνου, των Νομικών Προσώπων και των 
άλλων Ιδρυμάτων του Δήμου. 

• Η νομική επεξεργασία συμβάσεων, συμβολαίων, 
συμβάσεως εργασίας και έργου, διακηρύξεων, δημο¬ 
πρασιών κ.λπ. 

• Η δημιουργία της αναγκαίας υποδομής για να 
ανταποκρίνεται στις προηγούμενες δραστηριότητες 
(συγκέντρωση Νόμων, Διαταγμάτων, Γνωμοδοτήσεων, 
Αποφάσεων και Νομολογίας που αφορούν στα θέματα 
που απασχολούν την Τοπική Αυτοδιοίκηση). 

ΑΡΘΡΟ 4: ΑΡΜΟΔΙΟΤΗΤΕΣ ΓΡΑΦΕΙΟΥ ΠΡΟΓΡΑΜΜΑ¬ 
ΤΙΣΜΟΥ ΚΑΙ ΑΝΑΠΤΥΞΗΣ 

Α. Προγραμματισμός της τοπικής ανάπτυξης και ορ- 
νάνωση της δράσης του Δήμου 

• Συνεχής έρευνα και παρακολούθηση των εξελίξεων 
στη περιοχή του Δήμου και τεκμηρίωσή τους μέσω της 
συγκέντρωσης στατιστικών στοιχείων και δεικτών, που 
περιγράφουν την οικονομική, περιβαλλοντική, κοινωνική, 
πολιτιστική κ.λπ. κατάστασή της. 

• Συγκέντρωση πληροφοριών από το εξωτερικό περι¬ 
βάλλον του Δήμου που επηρεάζουν τις δραστηριότητές 
του (π.χ. πλαίσια του εθνικού, περιφερειακού και νομαρ¬ 
χιακού προγραμματισμού, χρηματοδοτήσεις, δημόσιες 
πολιτικές, κατευθύνσεις των συλλογικών οργάνων της 
Τ.Α., προγράμματα φορέων υποστήριξης της Τ.Α., προ¬ 
γράμματα Ε. Ε.). 


• Φροντίδα για τη συγκέντρωση μελετών και τεχνογνω¬ 
σίας που είναι δυνατόν να βοηθήσουν τις επιδιώξεις του 
Δήμου (π.χ. κλαδικές και αναπτυξιακές μελέτες, έρευνες, 
ειδικές μελέτες διαμόρφωσης και τυποποίησης τεχνο¬ 
γνωσίας στο χώρο της Τοπικής Αυτοδιοίκησης κ.λπ.). 

• Εισηγήσεις προς τα αιρετά όργανα για την οργά¬ 
νωση των διαδικασιών στρατηγικού / επιχειρησιακού 
προγραμματισμού του Δήμου συνολικά και στους επί 
μέρους τομείς (Τεχνικά, Πολεοδομικά, Περιβαλλοντικά, 
Οικονομικά, Κοινωνικά και Πολιτιστικά ζητήματα). 

• Υποστήριξη των διαδικασιών σύνταξης των μεσο¬ 
πρόθεσμων και ετήσιων Προγραμμάτων του Δήμου και 
υποστήριξη της λειτουργίας του Δήμου ως φορέα προ¬ 
γραμματισμού στο πλαίσιο της διαδικασίας του Αναπτυ¬ 
ξιακού προγραμματισμού της Χώρας (π.χ. ν. 1622/1986 
για τον Δημοκρατικό προγραμματισμό, διαδικασία σχε- 
διασμού Κοινοτικού Πλαισίου Στήριξης). 

• Υποστήριξη των διαδικασιών προώθησης της υλο¬ 
ποίησης, παρακολούθησης της εφαρμογής, αξιολόγη¬ 
σης και αναθεώρησης των μεσοπρόθεσμων και ετήσιων 
Προγραμμάτων του Δήμου. 

• Διερεύνηση των πηγών χρηματοδότησης και δια¬ 
τύπωση προτάσεων για την εξεύρεση πόρων για την 
υλοποίηση του προγράμματος δράσης του Δήμου. 

• Συγκέντρωση του σχετικού υλικού που απαιτείται 
για την τεκμηριωμένη λήψη αποφάσεων από το Δ.Σ., τη 
Δ.Ε., τις επιτροπές του Δημοτικού Συμβουλίου και τα 
Τοπικά Συμβούλια. 

• Συνεργασία με τις υπηρεσίες της Ν.Α., της ΤΕΔΚ, 
της Περιφέρειας, των Κεντρικών Φορέων καθώς και με 
τους φορείς διαδημοτικής συνεργασίας στην ευρύτερη 
περιοχή του Δήμου. 

• Σε συνεργασία με την τεχνική υπηρεσία διατύπωση 
προτάσεων μελέτης και εκτέλεσης έργων υποδομής 
(π.χ. οδοποιίας, κτιρίων, κατασκευής υδατοδεξαμενών. 
κατασκευής σημείων υδροληψίας για πυροσβεστικά 
οχήματα, χώρων αναψυχής, αντιπυρικών ζωνών κ.λπ.). 

• Επεξεργασία προτάσεων προς τις αρμόδιες υπη¬ 
ρεσίες για την εκπόνηση μελετών, τη σύνταξη σχεδίων 
και την υλοποίηση προγραμμάτων για την αγροτική 
ανάπτυξη της περιοχής του Δήμου. 

• Υποστήριξη της συμμετοχής του Δήμου στην κα¬ 
τάρτιση των Νομαρχιακών Προγραμμάτων αγροτικής 
ανάπτυξης και παρακολούθηση των εφαρμοζομένων 
μέτρων. 

• Υποστήριξη του Δήμου και των θυγατρικών φορέ¬ 
ων του σε θέματα βελτίωσης της Οργάνωσης και των 
διαδικασιών Διοίκησης και Λειτουργίας. 

• Υποστήριξη στην ίδρυση/ λειτουργία Νομικών προ¬ 
σώπων Δημοσίου Δικαίου και Δημοτικών Επιχειρήσε¬ 
ων. 

• Εκτέλεση κάθε εργασίας που αφορά την εποπτεία 
του Δήμου επί των Νομικών του Προσώπων, συγκέντρω¬ 
ση στοιχείων της δραστηριότητάς τους και εισήγηση 
για τη διεκπεραίωση θεμάτων στα οποία έχει αρμοδι¬ 
ότητα ο Δήμος. 

• Συνεργασία με τις υπηρεσίες των Νομικών Προσώ¬ 
πων για την οργάνωση και επιτυχία των εκδηλώσεων 
γενικότερου ενδιαφέροντος. 

• Παρακολούθηση και φροντίδα για την εισαγωγή 
στο Δημοτικό Συμβούλιο των εισηγήσεων των Νομικών 
Προσώπων που υποβάλλονται σε αυτό λόγω αρμοδι¬ 
ότητας. 

• Μεσολάβηση για την αντιμετώπιση θεμάτων των 
Νομικών Προσώπων που απαιτούν ειδικούς χειρισμούς 
(Νομικούς, Τεχνικούς κ,λπ.) και διαβίβαση των σχετικών 
εισηγήσεων στα ειδικά όργανα του Δήμου. 

Β. Προγράμματα Ευρωπαϊκής Ένωσης 

• Σχετικά με τα προγράμματα της Ε. Ε- οι αρμοδιό¬ 
τητες του Γραφείου είναι: 

• ενημέρωση της Δημοτικής αρχής για τα προγράμ¬ 
ματα της Ε.Ε. που ενδιαφέρουν το Δήμο και υποστήριξη 
των αρμόδιων υπηρεσιών στο σχεδίασμά, στην υλοποί¬ 
ηση και στην αξιολόγηση σχετικών ενεργειών. 

• κατάρτιση αιτήσεων (σε συνεργασία με τις αρμόδιες 
υπηρεσίες) συμμετοχής του Δήμου σε συγκεκριμένα 
προγράμματα και η παρακολούθηση και αξιολόγηση 
της υλοποίησής τους. 

• αναζήτηση συνεργασιών στο εσωτερικό και εξω¬ 
τερικό για την αξιοποίηση των δυνατοτήτων που προ¬ 
σφέρουν τα προγράμματα. 

• διακίνηση μέσα στο Δήμο εντύπων και άλλων μέ¬ 
σων πληροφόρησης για τις ευρωπαϊκές εξελίξεις που 
αφορούν την Τοπική Αυτοδιοίκηση. 

• ενημέρωση των υπαλλήλων και των αιρετών στα 
Κοινοτικά ζητήματα. 

Γ. Τουριστική Ανάπτυξη 

• Συγκέντρωση και επεξεργασία στοιχείων που αφο¬ 
ρούν την υφιστάμενη κατάσταση του τουρισμού στον 
Δήμο. 

• Εισήγηση και σχεδιασμός των προγραμμάτων πα¬ 
ρέμβασης του Δήμου στον χώρο της παροχής τουρι¬ 
στικών υπηρεσιών. 

• Παρακολούθηση της υλοποίησης προγραμμάτων 
τουριστικής προβολής της περιοχής του Δήμου (π.χ. 
παραγωγή τουριστικού υλικού και εκδόσεις πρακτικών 
οδηγών για τους ταξιδιώτες, συμμετοχή σε εκθέσεις 
τουρισμού, δημιουργία δικτύων επικοινωνίας και συνερ¬ 
γασίας με άλλες περιοχές εντός και εκτός της χώρας 
κ.λπ.). 

• Συνεργασία και συντονισμός με τους αρμόδιους 
φορείς τουρισμού, ενώσεις ξενοδόχων κ.α. επαγγελμα¬ 
τικών φορέων καθώς και με κάθε φορέα ή άτομο που 
δραστηριοποιείται στον τουρισμό για την καταγραφή 
των προβλημάτων του τομέα και για την βελτίωση των 
παρεχόμενων υπηρεσιών. 

• Παρακολούθηση δραστηριοτήτων Δημοτικής Επι¬ 
χείρησης Τουριστικής ανάπτυξης. 

ΑΡΘΡΟ 5: ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

5.1. Γραμματειακή Υποστήριξη Αιρετών Οργάνων 

Α. Γραμματεία Δημάρχου - Αντιδημάρχων - Δημόσιες 
Σχέσεις - Ενημέρωση Δημοτών 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

• Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου, 

• Τήρηση προσωπικού αρχείου εγγράφων του Δη¬ 
μάρχου. 

• Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

• Συγκέντρωση στοιχείων ή εγγράφων που πρέπει 
να υπογραφούν από το Δήμαρχο και μέριμνα για την 
υπογραφή και τη διεκπεραίωσή τους. 


• Τήρηση αρχείου αποφάσεων Δημάρχου. 

• Εκτέλεση κάθε διοικητικής υποστήριξης που ανα¬ 
τίθεται από τον Δήμαρχο και η οποία δεν ανήκει στην 
αρμοδιότητα των υπολοίπων υπηρεσιών. 

• Διεκπεραίωση κάθε υπόθεσης που αναθέτουν οι 
Αντιδήμαρχοι στα πλαίσια των αρμοδιοτήτων τους. 

• Φροντίδα για τις Δημόσιες Σχέσεις του Δήμου. 

• Πληροφόρηση των δημοτών για κάθε δραστηριό¬ 
τητα του Δήμου. 

• Ενημέρωση των δημοτών για τα δικαιώματά τους 
και τις ενέργειες που απαιτούνται για τη διεκπεραίωση 
των υποθέσεών τους καθώς και ο εφοδιασμός τους με 
τα απαραίτητα πληροφοριακά στοιχεία και έντυπα. 

• Παραλαβή υποδείξεων, προτάσεων και παραπόνων 
των δημοτών. 

Β. Γ ραμματεία Δημοτικού Συμβουλίου - Δημαρχιακής 
Επιτροπής - Επιτροπών Δημοτικού Συμβουλίου - Τοπι¬ 
κών συμβουλίων. 

• Κατάρτιση σε συνεργασία με τον πρόεδρο του Δ.Σ., 
της ημερήσιας διάταξης των συνεδριάσεων του Δ.Σ. και 
ενημέρωση των μελών του Δ.Σ, για τα θέματα και το 
χρόνο/ τόπο κάθε συνεδρίασης. 

• Συγκέντρωση, αναπαραγωγή και αποστολή στα 
μέλη του Δ.Σ. των διαφόρων εισηγήσεων και γενικά 
του ενημερωτικού υλικού που αντιστοιχεί στα θέματα 
των συνεδριάσεων. 

• Μέριμνα για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κα¬ 
τάλληλων μέσων κ.λπ.. 

• Συμμετοχή στις συνεδριάσεις του Δημοτικού Συμ¬ 
βουλίου και διατήρηση πρόχειρων πρακτικών των συ- 
ζητούμενων θεμάτων. 

• Τήρηση αρχείου πρακτικών και αποφάσεων του 
Δ.Σ. 

• Δακτυλογράφηση / αναπαραγωγή αποφάσεων του 
Δ.Σ. και αποστολή τους στην Υπηρεσία Τ.Α. της Περι¬ 
φέρειας. 

• Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ.Σ. 

• Ενημέρωση των αρμόδιων επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους 
στο Δημοτικό Συμβούλιο προς λήψη οριστικής απόφα¬ 
σης. 

• Παροχή κάθε είδους γραμματειακής υποστήριξης 
προς τη Δημαρχιακή Επιτροπή και τις μόνιμες και έκτα¬ 
κτες επιτροπές που συνιστά το Δημοτικό Συμβούλιο 
(ενημέρωση για τα θέματα και τον χρόνο κάθε συνε¬ 
δρίασης, διανομή εισηγήσεων προς τα μέλη των Επι¬ 
τροπών, τήρηση πρακτικών, τήρηση αρχείου πρακτικών, 
δακτυλογράφηση/ αναπαραγωγή εισηγήσεων κ.λπ.). 

• Κατάρτιση της ημερήσιας διάταξης των συνεδρι¬ 
άσεων της Δημαρχιακής Επιτροπής, με την σύμπραξη 
και τις οδηγίες του Προέδρου της και μέριμνα για την 
κοινοποίησή της. 

• Συμμετοχή στις συνεδριάσεις της Δημαρχιακής 
Επιτροπής και τήρηση πρόχειρων πρακτικών των συ- 
ζητούμενων θεμάτων. 

• Σύνταξη των πρακτικών και των αποφάσεων της 
Δημαρχιακής Επιτροπής και μέριμνα για την έγκαιρη 
κατά νόμο δημοσίευση των αποφάσεων και για την 

υποβολή αντιγράφων στην Περιφέρεια Νοτίου Αιγαίου 
και σε κάθε άλλη υπηρεσία, πρόσωπο ή Αρχή, όπως ο 
Νόμος ορίζει. 

• Διαβίβαση στο Δημοτικό Συμβούλιο της σχετικής 
αλληλογραφίας για μελέτη, επεξεργασία και λήψη απο¬ 
φάσεων, για όσα θέματα κρίνει σκόπιμο η Δημαρχιακή 
Επιτροπή. 

• Τήρηση αρχείου εκπροσώπων του Δήμου σε διάφο¬ 
ρους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους, 
επικοινωνία, παραλαβή και εσωτερική διεκπεραίωση των 
εκθέσεων των εκπροσώπων προς το Δήμο. 

Γ. Λειτουργία Διοικητικής υποστήριξης Νομικών Προ¬ 
σώπων 

Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
ενημέρωση Δημάρχου και Δημ. Συμβουλίου κ.λπ.) που 
είναι αναγκαίες για τη λειτουργία των ΝΠΔΔ του Δήμου. 
Συνεργασία με τις διοικήσεις και τις υπηρεσίες των 
ΝΠΔΔ και το Οικονομικό Τμήμα για θέματα οικονομικής 
διαχείρισης των ΝΠΔΔ. 

5.2. Λειτουργίες Γραμματειακής Υποστήριξης και 
Διοικητικής Μέριμνας των Υπηρεσιών. Λειτουργίες 
Διαχείρισης θεμάτων Παιδείας - Αθλητισμού 

• Τήρηση των διαδικασιών πρωτοκόλλησης των κάθε 
είδους εισερχομένων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

• Τήρηση των διαδικασιών πρωτοκόλλησης των κάθε 
είδους εξερχόμενων από το Δήμο εγγράφων. Διεκπε¬ 
ραίωση/ αποστολή των εγγράφων αυτών στους απο¬ 
δέκτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενι¬ 
κού αρχείου του Δήμου. 

• Παροχή κάθε είδους δακτυλογράφησης και γραμ¬ 
ματειακής υποστήριξης προς τις διάφορες υπηρεσιακές 
μονάδες. 

• Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρε¬ 
σιών του Δήμου (τηλεφωνικό κέντρο, φαξ, ασφάλεια 
κτιρίων, καθαριότητα κτιρίων, γραφείων, λειτουργία κυ¬ 
λικείων, παραγωγή φωτοαντιγράφων, εξωτερικές και 
εσωτερικές εργασίες διακίνησης εγγράφων κ.λπ.). 

Λ. Διαχείριση θεμάτων Δημοτικής Επιτροπής Παιδείας 
και Σχολικών Επιτροπών 

• Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και Β/μιας 
Εκπαίδευσης και της Δημοτικής Επιτροπής Παιδείας. 

• Διοικητική υποστήριξη της Δημοτικής Επιτροπής 
Παιδείας. 

• Συνεργασία με την Τεχνική υπηρεσία για τη κατα¬ 
γραφή των στεγαστικών αναγκών των σχολείων, για 
απαλλοτριώσεις χώρων για ανέγερση νέων διδακτηρίων 
και τη διεκπεραίωση κτιριακών θεμάτων που έχουν σχέ¬ 
ση με συντηρήσεις, ανεγέρσεις, προσθήκες αιθουσών, 
επεκτάσεις χώρων στα υπάρχοντα σχολεία, αγορές 
οικοπέδων νέων σχολικών μονάδων. 

• Καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παρα¬ 
λαβή των χρημάτων. 

• Εισήγηση στο Δημοτικό Συμβούλιο για την έγκριση 
των πιστώσεων για τις σχολικές μονάδες μετά από 
σχετική απόφαση του Διοικητικού της Συμβουλίου. 


• Έλεγχος των απολογιστικών στοιχείων των σχολι¬ 
κών επιτροπών και εισήγηση ανάλογη με την κατανομή 
των χρημάτων στις σχολικές επιτροπές. 

• Κατάρτιση της ημερήσιας διάταξης των συνεδριά¬ 
σεων της Επιτροπής και μέριμνα για την κοινοποίησή 
της σε όλα τα μέλη της. 

• Σύνταξη των πρακτικών και των αποφάσεων της 
Δ.Ε.Π. και μέριμνα για την έγκαιρη και την κατά νόμο 
υποβολή των αποφάσεων όπου από την ισχύουσα νο¬ 
μοθεσία προβλέπεται. 

Β. Αθλητισμός: 

• Καταγραφή αθλητικών αναγκών σε συνεργασία με 
τους φορείς και τους ειδικούς επιστήμονες. 

• Καταγραφή και αξιολόγηση των υπαρχόντων αθλη¬ 
τικών χώρων - εγκαταστάσεων μέριμνα για την καλή 
λειτουργία και τη βελτίωση της αθλητικής υποδομής 
(χώροι, γυμναστές, όργανα). 

• Οργάνωση λειτουργία προγραμμάτων Μαζικού 
Αθλητισμού. 

• Επικοινωνία με ομοσπονδίες, ομίλους και γενικότερα 
με φορείς που σχετίζονται με τον αθλητισμό. 

• Διοργάνωση αθλητικών συναντήσεων. 

5.3. Δημοτική Κατάσταση 

• Σύνταξη, ενημέρωση και τήρηση των βιβλίων του 
δημοτολογίου και πληθυσμού. 

• Τήρηση για κάθε οικογένεια, ιδιαίτερου φακέλου 
με τα σχετικά δικαιολογητικά και αρχείου αποφάσεων 
μεταβολών στα δημοτολόγιο. 

•Έκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους 
δημότες διατάξεων του Δημοτικού/ Κοινοτικού Κώδικα, 
του Κώδικα Ελληνικής Ιθαγένειας. 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμοι, θάνατοι) 
καθώς και κάθε μεταγενέστερο γεγονός που συνδέεται 
με αυτά (π.χ. βαπτίσεις, διαζύγια, ονοματοθεσία, μετα¬ 
βολή θρησκεύματος κ.λπ.), σύμφωνα με τις ισχύουσες 
θεσμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών( π.χ. 
ΕΣΥΕ) για τις γεννήσεις, γόμους, θανάτους που συνέ- 
βησαν στην περιφέρεια του Δήμου. 

• Ενημέρωση των αντίστοιχων υπηρεσιών άλλων 
ΟΤΑ για τα ληξιαρχικά γεγονότα που επηρεάζουν τα 
στοιχεία των μητρώων/ αρχείων που τηρούνται στα 
Τμήματα αυτά. 

• Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημένες εκεί. 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

• Μέριμνα για την έκδοση και δημοσίευση των απο¬ 
φάσεων των στρατιωτικών συμβουλίων. 

•Έκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσί¬ 
ας και εκτέλεση των καθηκόντων που ανατίθενται στο 
Δήμο από τον εκλογικό νόμο. 

• Τήρηση εκλογικών καταλόγων, ενημέρωση και έκ¬ 
δοση των σχετικών πιστοποιητικών για την έκδοση 
εκλογικών βιβλιαρίων. 

• Μέριμνα για την τήρηση των θεσμοθετημένων δια¬ 
δικασιών για την διεξαγωγή των πολιτικών γόμων. 

5.4. Διαχείριση Αγροτικών θεμάτων - Χορήγηση αδειών 
καταστημάτων 

• Διαχείριση διαδικασιών που σχετίζονται με τον ΟΓΑ, 
με αποζημιώσεις του ΕΛΓΑ και με επιδοτήσεις της Δι¬ 
εύθυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των 
αιτήσεων και δηλώσεων κ,λπ.). 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας 
των οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων 

• Χορήγηση των αδειών εγκατάστασης και λειτουργί¬ 
ας θεάτρων, κινηματογράφων και παρεμφερών επιχει¬ 
ρήσεων, που προβλέπονται από τους α.ν. 445/1937 και 
446/1937, όπως ισχύουν. 

• Χορήγηση των αδειών λειτουργίας μουσικής σε 
δημόσια κέντρα, που προβλέπονται από αστυνομικές 
διατάξεις και χορηγούνται σύμφωνα με την υπ’ αριθμ. 
Α5/3010/85 υγειονομική διάταξη. 

• Χορήγηση των αδειών εγκατάστασης και λειτουρ¬ 
γίας ψυχαγωγικών παιχνιδιών, που προβλέπονται από 
αστυνομικές διατάξεις και δεν υπάγονται στις διατάξεις 
του ν. 2000/1991, όπως ισχύει. 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή 
οριστική ανάκληση άδειας ή σφράγιση σύμφωνα με τις 
ισχύουσες διατάξεις). 

• Τήρηση αρχείου των αδειών καταστημάτων υγειο¬ 
νομικού ενδιαφέροντος. 

5.5 Λειτουργίες Οικονομικών Υπηρεσιών 

Α. Προϋπολογισμοί - Απολογισμοί - Οικονομική 
παρακολούθηση 

• Συγκέντρωση στοιχείων, διερεύνηση αναγκών και 
κατάρτιση των μεσοπρόθεσμων και ετησίων προϋπο¬ 
λογισμών δαπανών λειτουργίας των υπηρεσιών του 
Δήμου και των αντίστοιχων προϋπολογισμών εσόδων 
του Δήμου. 

• Σύνταξη του προϋπολογισμού εσόδων και εξόδων 
του δήμου και εισήγηση στο Δημοτικό Συμβούλιο, της 
διενέργειας τροποποιήσεών του κατά τη διάρκεια της 
ισχύος του. 

• Κατάρτιση του απολογισμού του Δήμου και μέριμνα 
για την έγκρισή του από το Δημοτικό Συμβούλιο και την 
αποστολή των απολογιστικών στοιχείων, για το κατά 
νόμο έλεγχο όπου ο νόμος ορίζει. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 


λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Συνεργασία με τις άλλες διοικητικές ενότητες για 
την τήρηση διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση του προϋπολογισμού της κάθε Διοικητικής 
ενότητας και με τις αναθεωρήσεις του. 

• Σύνταξη και υποβολή στα πολιτικά όργανα, στο 
Συμβούλιο Συντονισμού Υπηρεσιών και στην Υπηρεσία 
Προγραμματισμού, περιοδικών οικονομικών απολογι¬ 
στικών στοιχείων σύμφωνα με το σύστημα οικονομικής 
πληροφόρησης που εφαρμόζει ο Δήμος. 

• Παρακολούθηση, συγκέντρωση, τακτοποίηση και 
απεικόνιση λογιστικά στα οικεία βιβλία των αποτελε¬ 
σμάτων της εκτέλεσης του προϋπολογισμού εσόδων 
και εξόδων του Δήμου, της κίνησης του Δημοτικού χρη¬ 
ματικού υπολοίπου και της Δημοτικής περιουσίας και 
εκτέλεση οποιοσδήποτε άλλης συναφής εργασίας που 
έχει σχέση με τα οικονομικά του Δήμου. 

• Ενασχόληση με τον οικονομικό προγραμματισμό 
του Δήμου και των Δημοτικών Νομικών Προσώπων και 
Επιχειρήσεων, αξιοποιώντας τα στατιστικά δεδομένα. 

• Εισήγηση στο Δημοτικό Συμβούλιο, δια του Προϊστα¬ 
μένου της Διεύθυνσης του και ύστερα από εντολή του 
Δημάρχου την σύναψη δανείων με στόχο όχι μόνο την 
αντιμετώπιση οικονομικών προβλημάτων, αλλά και για 
την αξιοποίηση οικονομικών δυνατοτήτων του Δήμου 
ή και τη δημιουργία νέων. 

• Τήρηση των βιβλίων και αρχείων του λογιστικού 
συστήματος των ΟΤΑ όπως εκάστοτε ισχύει. 

• Τήρηση του νέου διπλογραφικού συστήματος των 
ΟΤΑ από της εφαρμογής του 

• Τήρηση μητρώου παγίων. 

• Σύνταξη οικονομικών καταστάσεων. 

Β. Διαχείριση Εσόδων 

• Συγκέντρωση στοιχείων για την εξακρίβωση των 
υπόχρεων και του ύψους των χρηματικών υποχρεώ¬ 
σεων προς το Δήμο των φυσικών προσώπων ή των 
κάθε είδους επιχειρήσεων της περιοχής, για φόρους, 
εισφορές, τέλη, δικαιώματα που περιοδικά πρέπει να 
καταβάλλονται στο Δήμο με βάση τις ισχύουσες κάθε 
φορά διατάξεις της νομοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προη¬ 
γουμένων φόρων, εισφορών, τελών, δικαιωμάτων κ.λπ.. 

• Δημιουργία και τήρηση αρχείων υπόχρεων για την 
καταβολή των επιμέρους ποσών που αποτελούν τακτικά 
έσοδα του Δήμου 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία 
προσόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προ¬ 
σόδου. 

• Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν το 
ύψος των οφειλομένων ποσών. 

• Οριστικοποίηση των βεβαιωτικών καταλόγων 
μετά την ολοκλήρωση των διαδικασιών των τυχόν 
προσφυγών για την εκτέλεση των αντίστοιχων ει¬ 
σπράξεων. 

• Τήρηση των αντιστοίχων διαδικασιών και έκδοση 
βεβαιώσεων/ αδειών που σχετίζονται με την είσπραξη 
διαφόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που 
σχετίζονται με τη λειτουργία των νεκροταφείων, την 
ύδρευση κ.λπ.. 

Γ. Δημοτική Περιουσία - Κληροδοτήματα 

• Τήρηση αρχείου της δημοτικής ακίνητης περιου¬ 
σίας. 

• Μέριμνα για την αξιοποίηση/ εκμετάλλευση της 
δημοτικής ακίνητης περιουσίας (μισθώσεις, κατάρτιση 
σχετικών συμβάσεων κ.λπ.). 

• Τήρηση αρχείου κληροδοτημάτων προς το Δήμο 
και μέριμνα για την αξιοποίησή τους. 

• Τήρηση των διαδικασιών που σχετίζονται με τις 
δωρεές προς το Δήμο. 

Δ. Διαχείριση Δαπανών - Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

•Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπο¬ 
λογισμού του Δήμου και έκδοση χρηματικών ενταλμά¬ 
των πληρωμής. Αποστολή των ενταλμάτων στο Ταμείο 
για τη διενέργεια των πληρωμών. 

• Οικονομική διαχείριση και λογιστική παρακολούθη¬ 
ση των προγραμμάτων της Ευρωπαϊκής Ένωσης που 
συμμετέχει ο Δήμος. 

• Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος του 
Δήμου. Παροχή κάθε είδους στοιχείων που ζητούνται 
από Δημόσιες/ ελεγκτικές υπηρεσίες σύμφωνα με τις 
διαδικασίες που ισχύουν εκάστοτε. 

• Μέριμνα για τη σύνταξη τεχνικών προδιαγραφών 
για την προμήθεια μηχανημάτων, τεχνικού εξοπλισμού 
ή υλικών για τις ανάγκες του Δήμου, και συμμετοχή 
στις αντίστοιχες επιτροπές αξιολόγησης προσφορών 
και παραλαβής. 

• Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κ.λπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου. 

• Φροντίδα για την αποθήκευση των παγίων ή ανα¬ 
λωσίμων υλικών και τήρηση διαδικασιών παράδοσης 
και παραλαβής. 

Ε. Θέματα Προσωπικού - Μισθοδοσία 

• φροντίδα για τη συγκέντρωση των διατάξεων της 
νομοθεσίας και την κανονική εφαρμογή των γενικών 
ρυθμίσεων της Πολιτείας στα θέματα του προσωπικού, 
οποιασδήποτε σχέσης εργασίας, του Δήμου. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λπ. του προσωπικού 
του Δήμου με οποιαδήποτε σχέση εργασίας, σύμφωνα 
με τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, 
παροχής αδειών, αξιολόγησης και άσκησης πειθαρχικού 
δικαίου στο προσωπικό του Δήμου, με οποιαδήποτε 
σχέση εργασίας, σύμφωνα με τις εκάστοτε ισχύουσες 
διατάξεις. 


• Τήρηση των μητρώων και φακέλων του προσω¬ 
πικού του Δήμου, με οποιαδήποτε εργασιακή σχέση, 
με τη συγκέντρωση και καταγραφή των κάθε είδους 
μεταβολών της οικογενειακής, υπηρεσιακής και ατομι¬ 
κής κατάστασης (προσόντα, οικογενειακή κατάσταση, 
υπηρεσιακή εξέλιξη, απόδοση, αμοιβές, ποινές, άδειες, 
απουσίες κλπ.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον κα¬ 
θορισμό των κάθε φύσης αμοιβών και παροχών προς 
το προσωπικό οποιασδήποτε εργασιακής σχέσης του 
Δήμου. 

• Παροχή κάθε είδους πληροφοριών, προφορικών 
ή γραπτών (πιστοποιητικά, βεβαιώσεις κλπ.) προς το 
προσωπικό του Δήμου που αφορούν την υπηρεσιακή 
του κατάσταση. 

• Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Δήμου, με οποια¬ 
δήποτε εργασιακή σχέση, που αντιστοιχούν και έχουν 
επίδραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά 
των καταστάσεων πληρωμής κάθε είδους αμοιβής προς 
το προσωπικό του Δήμου. 

• Έλεγχος των προηγούμενων καταστάσεων και 
έγκαιρη διαβίβαση ενός αντίγραφου στο Ταμείο για 
πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαι¬ 
ώσεων αποδοχών. 

ΣΤ. Διαχείριση Ταμείου 

• Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθη¬ 
ση των υποχρεώσεων και των αναμενόμενων εισπρά¬ 
ξεων. 

• Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους 
μετά από έλεγχο των τυχόν επιπρόσθετων δικαιολογη- 
τικών που ορίζει ο νόμος ότι πρέπει να προσκομίζουν 
οι δικαιούχοι (π.χ. φορολογική ενημερότητα στην περί¬ 
πτωση των Εταιρειών). 

• Καταγραφή των διενεργούμενων πληρωμών σύμ¬ 
φωνα με τις ισχύουσες διαδικασίες. 

• Μέριμνα για την απόδοση των κάθε φύσης κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμής. 

• Διενέργεια εισπράξεων αντίστοιχων οφειλών προς 
το Δήμο.Έκδοση αντίστοιχων γραμματίων εισπράξεως 
και σχετική ενημέρωση του περιοδικού αρχείου οφει¬ 
λετών κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών 

κατά κατηγορία προσόδου.Έκδοση και μέριμνα για την 
κοινοποίηση ατομικών ή ειδικών προσκλήσεων προς 
τους οφειλέτες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποσά 
ανά κατηγορία προσόδου. 

• Τήρηση των διαδικασιών, αρχείων και γενικά λογαρι¬ 
ασμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος του 
Δήμου. Παροχή κάθε είδους στοιχείων που ζητούνται 
από Δημόσιες/ Ελεγκτικές υπηρεσίες σύμφωνα με τις 
διαδικασίες που ισχύουν εκάστοτε. 

5.6 Γραφείο Δημοτικής Αστυνομίας. 

• Ελέγχει την εφαρμογή των κανονιστικών αποφάσε¬ 
ων που εκδίδει το Δημοτικό Συμβούλιο. 

• Ελέγχει την τήρηση των διατάξεων που αφορούν 
στην καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την αποχέ¬ 
τευση, την ηχορύπανση και την προστασία του περι¬ 
βάλλοντος. 

• Ελέγχει την τήρηση των διατάξεων που αφορούν 
στην λειτουργία των πάσης φύσεως επιτηδευμάτων 
και επαγγελμάτων. 

• Ελέγχει τη λειτουργία των εμποροπανηγύρεων, των 
λαϊκών αγορών και των δημοτικών αγορών. 

• Ελέγχει την τήρηση των διατάξεων των σχετικών 
με την χορήγηση αδειών ίδρυσης και λειτουργίας κα¬ 
ταστημάτων. 

• Ελέγχει την τήρηση των διατάξεων των σχετικών 
με τις διαφημίσεις. 

• Παρακολουθεί και υποβοηθά τη κυκλοφορία των 
τροχοφόρων στην περιφέρεια του Δήμου με την απο¬ 
τροπή γεγονότων που εμποδίζουν την κανονική κίνηση 
τους (έλεγχος κυκλοφορίας, παρανόμου παρκαρίσματος 
κλπ). 

• Μεριμνά για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκα 
κλπ). 

• Εντοπίζει και ελέγχει την αυθαίρετη δόμηση και τη 
σχετική ενημέρωση της Υπηρεσίας έκδοσης αδειών για 
την από κοινού νόμιμη δράση. 

• Εκτελεί οποιοσδήποτε νέα αρμοδιότητα ανατίθεται 
με νομοθετική ρύθμιση στις υπηρεσίες της δημοτικής 
αστυνομίας. 

5.7 Γ ραφείο Κέντρου Εξυπηρέτησης Πολιτών (ΚΕΠ). 

• Παρέχει διοικητικές πληροφορίες και διεκπεραιώνει 
υποθέσεις των πολιτών, από την υποβολή της αίτησης 
μέχρι την έκδοση της τελικής πράξης, σε συνεργασία με 
τις καθ’ ύλην αρμόδιες υπηρεσίες, με βάση τις σχετικές 
κοινές αποφάσεις του Υπουργού Εσωτερικών, Δημόσιας 
Διοίκησης και Αποκέντρωσης και του κατά περίπτωση 
αρμόδιου Υπουργού, με τις οποίες καθορίζονται οι δι¬ 
οικητικές διαδικασίες που πραγματοποιούνται και από 
τα Κ.Ε.Π., με τα αντίστοιχα έντυπά τους. 


• Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοι¬ 
κητικών υποθέσεων. 

• Παραλαμβάνει αιτήσεις πολιτών, για τη διεκπεραί¬ 
ωση υποθέσεών τους από τις υπηρεσίες του Δημοσίου, 
τα στοιχεία των οποίων καταχωρεί σε ειδικό πρωτό¬ 
κολλο. 

• Διαθέτει για διευκόλυνση τους έντυπα αιτήσεων 
κατά το άρθρο 3 παράγραφος 3 του Κώδικα Διοικητικής 
Διαδικασίας (ν. 2690/1999). 

• Ελέγχει την πληρότητα των αιτήσεων των πολιτών 
και σε περίπτωση που για τη διεκπεραίωση της υπόθε¬ 
σης απαιτούνται δικαιολογητικά, που δεν υποβάλλονται 
μαζί με την αίτηση, το Κ.Ε.Π. τα αναζητά και τα παρα- 
λαμβάνει με οποιονδήποτε πρόσφορο τρόπο από τις 
αρμόδιες υπηρεσίες, μετά από σχετική εξουσιοδότηση 
των πολιτών. 

• Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο Κ.Ε.Π. υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το Κ.Ε.Π. στη διεύθυνση που έχει δηλωθεί με συ¬ 
στημένη επιστολή και με αντικαταβολή. 

• Επιπλέον το Κ.Ε.Π. παρέχει και τις εξής υπηρεσίες: 

- Επικύρωση διοικητικών εγγράφων. 

- Θεώρηση γνησίου υπογραφής. 

- Χορήγηση παραβολών, κινητών επισήμων και υπεύ¬ 
θυνων δηλώσεων. 

- Χορήγηση του αποδεικτικού φορολογικής ενημερό¬ 
τητας, μέσω ηλεκτρονικής διασύνδεσης με το σύστημα 
ΤΑΧΙδ. 

ΑΡΘΡΟ 6: ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ 
ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ 

6.1. Γ ραφείο Διοικητικής και Λογιστικής Υποστήριξης 

Παρέχει γραμματειακών υπηρεσιών στη Διεύθυνση 
Τεχνικών Υπηρεσιών και περιβάλλοντος (διακίνηση ει¬ 
σερχομένων/ εξερχόμενων εγγράφων, τήρηση αρχείων 
εγγράφων, δακτυλογράφηση και αναπαραγωγή κειμέ¬ 
νων, αναπαραγωγή σχεδίων, παροχή γενικών πληροφο¬ 
ριών προς τους πολίτες κλπ.). 

Συγκεντρώνει υλικό και τηρεί τεχνικό φυσικό αρχείο 
(π.χ. σε φακέλους) των έργων της 

Διεύθυνσης σε τρία επίπεδα: 

- Προγραμματιζόμενα έργα 

- Υπό εκτέλεση έργα 

- Αποπερατωθέντα 

Στο αρχείο περιλαμβάνονται κάθε φύσης έγγραφα, 
έντυπα, αλληλογραφία, παραστατικά, μελέτες, σχέδια 
κλπ. προγραμματίζει, εκτελεί ή έχει αποπερατώσει η 
Διεύθυνση. 

Τηρεί τεχνική Βιβλιοθήκη και αρχείο τεχνικής Νομο¬ 
θεσίας. Η τεχνική βιβλιοθήκη περιλαμβάνει τα φυλλάδια 
των τεχνικών χαρακτηριστικών και συντήρησης όλων 
των μηχανημάτων / οχημάτων του Δήμου. 

Τηρεί τεχνικό πληροφοριακό αρχείο των έργων της 
Διεύθυνσης. Στο αρχείο τηρούνται κάθε είδους ποσο¬ 
τικά και τεχνικά χαρακτηριστικά των έργων που προ¬ 
γραμματίζονται, εκτελούνται ή έχουν αποπερατωθεί 
(π.χ. στοιχεία ταυτότητας έργου, στοιχεία μελετητών/ 
αναδοχών, βασικά μεγέθη του έργου, χρονοδιαγράμμα¬ 
τα, φάσεις/ στάδια εκτέλεσης, αναλώσεις υλικών, ανα- 

λώσεις μηχανικού εξοπλισμού, αναλώσεις ανθρώπινου 
δυναμικού κ.λπ.) με τα αντίστοιχα παραστατικά/ έντυπα 
(π.χ. δελτία προόδου εργασιών, πιστοποιήσεις, πληρω¬ 
μές εργολάβων, δελτία εργασίας προσωπικού, δελτία 
αγοράς υλικών κ.λπ.), μέσων και ανθρώπινου δυναμικού 
της διεύθυνσης και της χρήσης τους στις επί μέρους 
δραστηριότητες και έργα της Διεύθυνσης. 

Παρέχει πληροφορίες προς τα αιρετά όργανα της 
διοίκησης και τις υπόλοιπες υπηρεσίες του Δήμου, είτε 
κατά περίπτωση (μετά από σχετική ζήτηση) είτε με 
συστηματικό τρόπο (π.χ. με περιοδικές απολογιστικές 
καταστάσεις) για την πορεία εξέλιξης των έργων της 
Διεύθυνσης από χρονικής/ οικονομικής και κοστολογι- 
κής άποψης. 

Εξαγωγή περιοδικών στατιστικών καταστάσεων που 
αφορούν την εκτέλεση των έργων καθώς και την αξιο¬ 
ποίηση των διατιθέμενων τεχνικών μέσων και τεχνικού 
προσωπικού. 

Παροχή γραμματειακών υπηρεσιών στη Διεύθυνση (δι¬ 
ακίνηση εισερχομένων / εξερχόμενων εγγράφων τήρηση 
αρχείων εγγράφων δακτυλογράφηση και αναπαραγωγή 
κειμένων, αναπαραγωγή σχεδίων, παροχή γενικών πλη¬ 
ροφοριών προς τους πολίτες. 

Χειρισμός του μηχανογραφικού εξοπλισμού που είναι 
αναγκαίος για την αποδοτική εκτέλεση των δραστηρι¬ 
οτήτων του γραφείου. 

Παρέχει γενικές πληροφορίες προς τους δημότες για 
θέματα της Διεύθυνσης. 

6.2. Γραφείο Μελετών/ Επιβλέψεων τεχνικών έργων 

• Εισήγηση για τη σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός του 
Δήμου (προμελέτες, προκαταρκτικές μελέτες, οριστικές 
μελέτες, μελέτες εφαρμογής). Κατάρτιση προδιαγρα¬ 
φών μελετών και τήρηση των διαδικασιών ανάθεσης 
συγκεκριμένων μελετών σε τρίτους (Σύνταξη διακηρύ¬ 
ξεων, τευχών προδιαγραφών, αξιολόγηση εκδηλώσεων 
ενδιαφέροντος, εισήγηση σχετικών αποφάσεων, σύντα¬ 
ξη συμβάσεων κ,λπ.). 

• Παρακολούθηση της εκπόνησης μελετών τεχνικών 
έργων που ανατίθενται σε τρίτους, τήρηση των διαδι¬ 
κασιών παρακολούθησης ελέγχου και παραλαβής των 
Μελετών από ποιοτικής και συμβατικής άποψης. 

• Σύνταξη τεχνικών μελετών είτε για έργα που θα 
εκτελεσθούν με αυτεπιστασία είτε για έργα που θα ανα¬ 
τεθούν σε τρίτους, στις περιπτώσεις που αποφασίζεται 
η εκπόνηση μελετών από τις υπηρεσίες του Δήμου. 

• Εισήγηση για τη σκοπιμότητα ανάθεσης της κατα¬ 
σκευής τεχνικών έργων σε τρίτους. Κατάρτιση προδι¬ 
αγραφών τεχνικών έργων και τήρηση των διαδικασιών 
ανάθεσης έργων σε τρίτους (δημοπρατήσεις, αξιολό¬ 
γηση προσφορών, εισήγηση σχετικών αποφάσεων, σύ¬ 
νταξη συμβάσεων κ,λπ.). 

• Επίβλεψη εκτέλεσης τεχνικών έργων που εκτελού- 
νται είτε με αυτεπιστασία είτε από τρίτους. Τήρηση των 
διαδικασιών παρακολούθησης και ελέγχου εκτέλεσης 
και παραλαβής τεχνικών έργων από ποιοτικής, ποσοτι¬ 
κής άποψης και συμβατικής άποψης. 

• Φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακο¬ 
λούθηση, εκτέλεση και παραλαβή μελετών και τεχνικών 
έργων. 

• Εκτέλεση κάθε φύσης σχεδιαστικών εργασιών για 
τις ανάγκες της Υπηρεσίας. 


6.3. Γ ραφείο Συγκρότησης - Προγραμματισμού - Πα¬ 
ρακολούθησης των Συνεργείων του Τμήματος 

Για την εκτέλεση των λειτουργιών του Τμήματος συ¬ 
γκροτούνται ειδικά συνεργεία. Οι σχετικές με τα συνερ¬ 
γεία αρμοδιότητες του Τ μήματος περιλαμβάνουν: 

• Συγκρότηση, οργάνωση, συντονισμός και γενικά δι¬ 
οίκηση των συνεργείων του Τμήματος. 

• Ετοιμασία του Προγράμματος Δράσης των Συνερ¬ 
γείων (καθορισμός αναγκαίων έργων, συντηρήσεων, 
επεμβάσεων, καθορισμοί προτεραιοτήτων κ.λπ.). 

• Ανάλυση του προηγούμενου προγράμματος για τον 
καθορισμό των αναγκών του κάθε Συνεργείου σε τε¬ 
χνικό εξοπλισμό, εργαλεία, ανθρώπινο δυναμικό κατά 
ειδικότητες, ποσότητες υλικών κατ’ είδος κ.λπ.. 

• Επίβλεψη από διοικητική και τεχνική άποψη των 
εργασιών που εκτελούν τα συνεργεία. 

• Συγκρότηση οργάνωση και διοίκηση συνεργείων 
αμέσου επέμβασης σε περιπτώσεις επειγόντων εργα¬ 
σιών εκτός προγράμματος (π.χ. άμεσες επισκευές εγκα¬ 
ταστάσεων δημοτικών κτιρίων ή σχολείων). 

• Φροντίδα για την στελέχωση και την εκπαίδευση 
του προσωπικού του κάθε Συνεργείου. 

• Εισήγηση για την αναγκαιότητα χρησιμοποίησης συ¬ 
νεργείων τρίτων με την ανάθεση των σχετικών εργασι¬ 
ών. Επίβλεψη εργασιών που εκτελούνται από συνεργεία 
τρίτων από τεχνική και χρονική άποψη. 

• Μέριμνα για την έγκαιρη προμήθεια των υλικών των 
εργασιών που εκτελεί το κάθε Συνεργείο. 

• Χειρισμός και φροντίδα για τη συντήρηση και αξι¬ 
οποίηση των μηχανημάτων, τεχνικών μέσων και εργα¬ 
λείων που χρησιμοποιεί το Συνεργείο. 

Α. Συνεργεία Ύδρευσης - Αποχέτευσης - Βιολογικών 
Καθαρισμών 

• Φροντίδα καλής λειτουργίας και συντήρησης του 
συστήματος ύδρευσης/ αποχέτευσης. 

• Καταμέτρηση της κατανάλωσης νερού και ενημέ¬ 
ρωση με τα σχετικά στοιχεία της Οικονομικής Υπηρε¬ 
σίας. 

Β. Συνεργείο Καθαριότητας Υπαίθριων Χώρων - Ακτών 
- Νεκροταφείου 

• Εκτέλεση εργασιών καθαριότητας των κοινοχρή¬ 
στων χώρων μέσα στην περιφέρεια του Δήμου (δρόμοι, 
πλατείες, ακτές, πλαζ, χείμαρροι, πάρκα κ.λπ.). 

• Εκτέλεση εργασιών αποκομιδής, μεταφοράς και 
απόρριψης απορριμμάτων (προερχόμενα από οικίες, 
καταστήματα, επιχειρήσεις, κοινόχρηστους χώρους). 

• Την συντήρηση, κατασκευή τάφων και τη συντή¬ 
ρηση της τεχνικής υποδομής και του πράσινου στους 
χώρους, τα κτίρια και γενικά στις εγκαταστάσεις του 
νεκροταφείου. 

• Την καθαριότητα, ευπρέπεια, διακόσμηση κ.λπ. στους 
χώρους του νεκροταφείου. 

• Ταφές/ εκταφές 

Γ. Συνεργείο Πρασίνου 

• Εκτέλεση εργασιών ανάπτυξης πρασίνου δηλαδή 
συντήρησης, καθαριότητας, φυτοπροστασίας, βελτίω¬ 
σης και επέκτασης των χώρων πρασίνου καθώς και των 
υπαίθριων χώρων γενικότερα μέσα στα όρια του Δήμου 
(πάρκα, κήποι, άλση, παιδικές χαρές, δενδροστοιχίες, 
παρτέρια κ.λπ.). 

Δ. Συνεργείο ηλεκτροφωτισμού 

Εκτέλεση εργασιών με αυτεπιστασία ή επίβλεψη εργα¬ 
σιών που ανατίθενται σε τρίτους που περιλαμβάνουν: 

• Την επέκταση, συντήρηση, επισκευή και βελτίωση 
του δικτύου ηλεκτροφωτισμού των οδών και γενικά των 
κοινοχρήστων υπαιθρίων χώρων του Δήμου καθώς και 
του φωτισμού για την ανάδειξη των δημοτικών κτιρίων, 
μνημείων και αρχαιολογικών χώρων της περιοχής του 
Δήμου. 

• Επιμέλεια της εκτέλεσης των απαραιτήτων ηλε¬ 
κτρολογιών και μεγαφωνικών εγκαταστάσεων και της 
λειτουργίας του εορταστικού φωτισμού της πόλης. 

• Διεκπεραίωση διαδικασιών για την εξασφάλιση 
ηλεκτρικού ρεύματος από τη ΔΕΗ στις κάθε φύσεως 
εγκαταστάσεις του Δήμου. 

• Συγκέντρωση στοιχείων για τις ηλεκτρολογικές 
εγκαταστάσεις που αφορούν την καλή λειτουργία και 
τις φθορές αυτών. 

• Παρακολούθηση της πλήρους λειτουργίας του Δη¬ 
μοτικού φωτισμού, προβαίνοντας στην άμεση επισκευή 
κάθε βλάβης. 

• Παρακολούθηση των λογαριασμών της ΔΕΗ, κα¬ 
ταγραφή της κατανάλωσης, έλεγχος της αιτίας που 
προκαλεί υπερβολικές καταναλώσεις και λήψη των 
αναγκαίων μέτρων για την άρση των υπερβολικών κα¬ 
ταναλώσεων. 

Ε. Συνεργείο σήμανσης οδών και συντήρησης προ¬ 
στατευτικών μέσων 

• Την επέκταση, συντήρηση και επισκευή της σήμαν¬ 
σης και διαγράμμισης οδών για τη ρύθμιση της κυκλο¬ 
φορίας στην περιοχή του Δήμου. 

• Την εγκατάσταση και συντήρηση κάθε είδους πλη¬ 
ροφοριακών πινακίδων στην περιοχή του Δήμου (πινα¬ 
κίδες ονομασίας οδών και πλατειών, αρίθμησης κτιρίων, 
παροχής πληροφοριών σε θέματα του Δήμου, στάσεων 
συγκοινωνιακών μέσων κ.λπ.). 

• Την τοποθέτηση και συντήρηση προστατευτικών 
μέσων για την ασφάλεια της κυκλοφορίας των οχημά¬ 
των και των πεζών. 

ΣΤ. Λειτουργία Δημοτικής συγκοινωνίας για μεταφορά 
μαθητών 

• Μεταφορά μαθητών στους χώρους των σχολείων 
πριν και μετά τη λήξη των μαθημάτων. 

6.4. Γραφείο εκτάκτων αναγκών. 

• Φροντίδα για την αντιμετώπιση σε καιρό ειρήνης 
εκτάκτων αναγκών (π.χ. σεισμοί, πλημμύρες, πυρκαγι¬ 
ές). 

• Συγκρότηση και οργάνωση σε συνεργασία με τις 
αρμόδιες υπηρεσίες της Περιφέρειας και της Νομαρχίας 
των ομάδων αντιμετώπισης εκτάκτων αναγκών και των 
επιτροπών πολιτών. 

• Τήρηση καταστάσεων οδηγών-χειριστών μηχανη¬ 
μάτων, τηλέφωνα προσώπων και υπηρεσιών που θα 
χρησιμοποιηθούν σε περιπτώσεις έκτακτης ανάγκης. 

• Ενημέρωση των κατοίκων της περιοχής με κάθε 
μέσο, των οδηγιών για την αντιμετώπιση προβλημάτων 
που δημιουργούνται από έκτακτες ανάγκες. 

• Διεκπεραίωση θεμάτων που αφορούν την παλλαϊκή 
άμυνα. 

• Το προαναφερόμενο γραφείο είναι αναγκαίο να ορ¬ 
γανωθεί με τον καλλίτερο δυνατό τρόπο. Υπηρεσίες στο 
συγκεκριμένο γραφείο θα είναι δυνατό να προσφέρει 
διοικητικός υπάλληλος παράλληλα με τα κύρια καθή- 
κοντά του. 


ΚΕΦΑΛΑΙΟ Β: ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟ¬ 
ΤΩΝ - ΑΠΟΚΕΝΤΡΩΣΗ ΥΠΗΡΕΣΙΩΝ 

ΑΡΘΡΟ 7: ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ 
ΥΠΑΛΛΗΛΩΝ ΣΤΟ ΤΟΠΙΚΟ ΔΙΑΜΕΡΙΣΜΑ ΑΡΤΕΜΩΝΑ 
ΤΟΥ ΔΗΜΟΥ ΣΙΦΝΟΥ 

Με σκοπό την διοικητική εξυπηρέτηση των δημοτών 
του Τοπικού Διαμερίσματος Αρτεμώνα του Δήμου Σίφνου 
ανατίθεται σε δημοτικούς υπαλλήλους της κατηγορίας 
ΔΕ η περιοδική απασχόλησή τους σε αυτό. Η ανάθεση 
γίνεται με απόφαση του Δημάρχου που λαμβάνεται εντός 
του Ιανουάριου κάθε έτους. Η απόφαση καθορίζει: 

- τους συγκεκριμένους υπαλλήλους που θα απασχο¬ 
λούνται 

- τη συχνότητα απασχόλησής τους 

- το ωράριο απασχόλησής τους 

- τα καθήκοντά τους 

- τυχόν άλλα σχετικά ζητήματα. 

ΚΕΦΑΛΑΙΟ Γ: ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑ¬ 
ΝΑ ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ 
ΔΗΜΟΥ 

ΑΡΘΡΟ 8: ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας ευθύνε- 
ται έναντι του Δημάρχου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, στελεχώνοντας, 
συντονίζοντας και ελέγχοντας τις επί μέρους δραστη¬ 
ριότητες, έτσι ώστε να εκπληρώνονται οι περιοδικοί 
(τακτικοί και στρατηγικοί) στόχοι του Δήμου που πε¬ 
ριλαμβάνονται στα αντίστοιχα προγράμματα δράσης. 
Ειδικότερα ο προϊστάμενος: 

• Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντίστοι¬ 
χους προϋπολογισμούς, σε συνεργασία με την Οικονο¬ 
μική Υπηρεσία. 

• Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

• Στελεχώνει, οργανώνει, συντονίζει και ελέγχει τις 
δραστηριότητες της διοικητικής ενότητας με τρόπο 
ώστε να υλοποιούνται αποτελεσματικά τα προγράμματα 
δράσης και οι κατά περίπτωση αποφάσεις ή εντολές. 

• Εποπτεύει, αξιολογεί και προσανατολίζει το προ¬ 
σωπικό της διοικητικής ενότητας, μεριμνώντας για την 
ανάπτυξη και επιμόρφωση του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

• Μεριμνά για την κατάρτιση του κανονισμού λει¬ 
τουργίας της διοικητικής ενότητας, εισηγείται μεταβο¬ 
λές των διατάξεων του και παρακολουθεί την κανονική 
εφαρμογή των εγκεκριμένων κανονισμών. 

• Προετοιμάζει τους απολογισμούς δράσης και οικονο¬ 
μικούς απολογισμούς, σε συνεργασία με την Οικονομική 
Υπηρεσία, καταρτίζει μηνιαίους απολογισμούς δράσης 
και αναφέρει ιεραρχικά για τις υποθέσεις που εκκρε- 
μούν και τις αποκλίσεις από τον προγραμματισμό. 

• Διατυπώνει εισηγήσεις σχετικές με προτάσεις, εναλ¬ 
λακτικές λύσεις, στόχους, μεθοδολογίες και προγράμ¬ 
ματα δράσης που αναφέρονται στις λειτουργίες της 
διοικητικής ενότητας. 

• Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του και 
την διανέμει στις αρμόδιες υπηρεσιακές μονάδες ή 
υπαλλήλους. 

• Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής μονάδας 
που εποπτεύει καθώς και των εισηγήσεών τους προς 
τα ανώτερα διοικητικά επίπεδα (όλα τα έγγραφα, κα¬ 
ταστάσεις κ.λπ. του Δήμου μονογραφούνται από τον 
αρμόδιο υπάλληλο). 

• Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

• Εισηγείται συστήματα ενημέρωσης των δημοτών 
σχετικά με τις προσφερόμενες υπηρεσίες, τα δικαιώμα¬ 
τα και τις υποχρεώσεις τους έναντι του Δήμου. 

• Συγκεντρώνει στοιχεία χρήσιμα για τον προγραμ¬ 
ματισμό και απολογισμό των δραστηριοτήτων της δι¬ 
οικητικής μονάδας του. 

• Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου ή άλλων διαδημοτικών φορέων για τον συντονισμό 
και την ολοκλήρωση των λειτουργιών της. 

• Συνεργάζεται με άλλους φορείς εκτός Δήμου. 

• Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις 
εξελίξεις του εξωτερικού περιβάλλοντος. 

• Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση του πολίτη και την 
καλύτερη ανταπόκριση της διοικητικής μονάδας στις 
τοπικές ανάγκες. 

• Έχει την υποχρέωση να βοηθά το Δημοτικό Συμ¬ 
βούλιο στην πλήρη ενημέρωσή του, προκειμένου να 
αποφασίζει τούτο επί διαφόρων θεμάτων, συνεργαζό- 
μενος με τη γραμματεία του Δημοτικού Συμβουλίου, 
στην οποία παρέχει όλα τα στοιχεία που χρειάζονται 
για την εισαγωγή του θέματος για συζήτηση στο Δη¬ 
μοτικό Συμβούλιο. 

• Παρευρίσκεται στις συνεδριάσεις του Δημοτικού 
Συμβουλίου όταν τούτο ζητηθεί. 

• Επιμελείται για την συγκέντρωση στατιστικών στοι¬ 
χείων λειτουργίας του Τμήματος του, τα οποία διαβι¬ 
βάζει στο γραφείο στατιστικής, αφού προηγουμένως 
τεθούν υπόψη του Προϊσταμένου της Διεύθυνσης του 
και συνεργάζεται με αυτό όταν τούτο είναι απαραίτητο, 
για την επεξεργασία τους και τη συναγωγή συμπερα¬ 
σμάτων. 

ΑΡΘΡΟ 9: ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

9.1. Συμβούλιο Συντονισμού Υπηρεσιών του Δήμου 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του 
συντονισμού και της παρακολούθησης του έργου των 
υπηρεσιών. 

Στο Συμβούλιο μετέχουν οι προϊστάμενοι των Τμημά¬ 
των και ο υπεύθυνος του Γραφείου προγραμματισμού. 

Ο τρόπος λειτουργίας του Συμβουλίου Συντονισμού 
καθορίζεται με απόφαση του Δημάρχου. 


Σκοπός του Συμβουλίου είναι γενικά η αποτελεσματι¬ 
κή και παραγωγική λειτουργία του Δήμου και ειδικότερα 
ο προγραμματισμός και ο απολογισμός της δραστηριό¬ 
τητας του Δήμου, η αλληλοενημέρωση και η οριζόντια 
συνεργασία μεταξύ των υπηρεσιών και η επίλυση δια- 
τμηματικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

• Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου. 

• Τον συντονισμό των επιμέρους δραστηριοτήτων/ 
ενεργειών του προγραμμάτων δράσης που έχουν ανα¬ 
τεθεί στις υπηρεσίες του Δήμου. 

• Την πρόοδο των επιμέρους δραστηριοτήτων/ ενερ¬ 
γειών των προγραμμάτων δράσης. 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία 
αντιστοίχων λύσεων και την εισήγηση σχετικών απο¬ 
φάσεων προς τα πολιτικά όργανα του Δήμου. 

9.2. Ολομέλειες Διοικητικών Μονάδων. 

Στο επίπεδο των Τμημάτων ο συντονισμός και η συμ¬ 
μετοχή των υπάλληλων του Δήμου εξασφαλίζεται με 
τακτικές συντονιστικές συσκέψεις με αντικείμενο την 
αλληλοενημέρωση, και την επισήμανση και αντιμετώ¬ 
πιση προβλημάτων των σχετικών λειτουργιών, τη βελ¬ 
τίωση της ποιότητας των υπηρεσιών κ.λπ. 

9.3. Διατμηματικές ομάδες εργασίας. 

Για τις ανάγκες δραστηριοτήτων που απαιτούν συμ¬ 
μετοχή προσωπικού και από τα δύο Τμήματα, δημι- 
ουργούνται ομάδες εργασίας για τις οποίες ορίζονται 
συντονιστές με απόφαση του Δημάρχου. 

ΑΡΟΡΟ 10: ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕ¬ 
ΣΙΩΝ ΤΟΥ ΔΗΜΟΥ 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 
Ο λεπτομερής τρόπος λειτουργίας της κάθε υπηρεσίας, 
η διάρθρωση των Τμημάτων σε Γραφεία, η λειτουργία 
αποκεντρωμένων γραφείων σε Δημοτικά διαμερίσματα, 
οι αρμοδιότητες των υπεύθυνων Γραφείων και οι θέ¬ 
σεις εργασίας κάθε Γ ραφείου, η ανάθεση καθηκόντων 
και οι περιγραφές καθηκόντων των υπαλλήλων καθώς 
και οποιαδήποτε άλλη εσωτερική διαδικασία διοίκησης 
ή λειτουργίας του Δήμου, ορίζονται με αποφάσεις του 
Δημάρχου ή καθορίζονται με ειδικούς κανονισμούς λει¬ 
τουργίας που συντάσσονται με απόφαση του Δημάρχου 
μετά από εισήγηση των αρμόδιων προϊσταμένων. 

ΚΕΦΑΛΑΙΟ Δ: ΟΡΓΑΝΙΚΕΣ ΘΕΣΕΙΣ 

ΑΡΘΡΟ 11: ΕΙΔΙΚΕΣ ΘΕΣΕΙΣ 

1. Μία (1) θέση Ειδικού Συνεργάτη (άρθρο 67 του 
ν.1416/1984 όπως τροποποιήθηκε με το άρθρο 26 του 
ν. 1832/1989 και το άρθρο 12 του ν. 2130/1993 και το άρ¬ 
θρο 57 του ν. 2218/1994), κατηγορίας Πανεπιστημιακής 
Εκπαίδευσης (Π.Ε.). 

2. Μία (1) θέση Ειδικού Συνεργάτη (άρθρο 67 του 
ν. 1416/1984 όπως τροποποιήθηκε με το άρθρο 26 του 
ν. 1832/1989 και το άρθρο 12 του ν. 2130/1993 και το 
άρθρο 57 του ν. 2218/1994), κατηγορίας Τεχνολογικής 
Εκπαίδευσης (Τ.Ε.). 

3. Μία (1) θέση Δικηγόρου (Αδιαβάθμιστου) με μηνιαία 
αντιμισθία (άρθρα 245 και 246 του ν. 1188/1981, όπως 
αντικαταστάθηκαν από τις παραγράφους 2 και 3 του 
άρθρου 21 του ν. 3274/2004). 

ΑΡΘΡΟ 12: ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


Οι θέσεις των κατηγοριών ΠΕ, ΤΕ και ΔΕ κατατάσ¬ 
σονται στους βαθμούς Δ (εισαγωγικός), Γ, Β και Α (κα¬ 
ταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργα¬ 
νικές θέσεις περιγράφονται στο π.δ. 37α/1987, το π.δ. 
22/1990 και το π.δ. 50/2001, όπως ισχύουν. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος Θέσεις 

ΠΕΙ Διοικητικών 3 (τρεις) 

ΠΕΙ Διοικητικών - Οικονομικών 1 (μία) 

ΠΕ3 Πολιτικών Μηχανικών 1 (μία) 

ΠΕ4 Αρχιτεκτόνων Μηχανικών 1 (μία) 

ΠΕ5 Ηλεκτρολόγων Μηχανικών 1 (μία) 

ΠΕ Διεκπεραίωσης Υποθέσεων Πολιτών 2 (δύο) 
ΣΥΝΟΛΟ 9 (εννέα) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΤΕ4 Τεχνολόγων Μηχανολόγων 1 (μία) 

ΤΕ4 Τεχνολόγων Ηλεκτρολόγων 1 (μία) 

ΤΕ5 Τ εχνολόγων 

Τοπογράφων Μηχανικών 1 (μία) 

ΤΕ17 Διοικητικών - Λογιστών 2 (δύο) 

ΤΕ17 Διοικητικών - 

Τουριστικών Επιχειρήσεων 1 (μία) 

ΣΥΝΟΛΟ 6 (έξι) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος Θέσεις 

ΔΕΙ Διοικητικών 8 (οκτώ) 

ΔΕ23 Ειδικού προσωπικού 2 (δύο) 

ΔΕ24 Ηλεκτρολόγων 2 (δύο) 

ΔΕ26 Μηχανοτεχνιτών Αυτοκινήτων 1 (μία) 

ΔΕ28 Χειριστών μηχανημάτων 1 (μία) 

ΔΕ29 Οδηγών Δημοτικών Οχημάτων 3 (τρεις) 

ΔΕ30 Τεχνιτών (Υδραυλικών) 2 (δύο) 

ΣΥΝΟΛΟ 19 (δεκαεννέα) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος Θέσεις 

ΥΕ16 Εργατών (Καθαριότητας) 6 (έξι) 

ΥΕ16 Εργατών (Γενικών Καθηκόντων) 4 (τέσσερις) 
ΣΥΝΟΛΟ 10 (δέκα) 

©ΕΣΕΙΣ ΑΔΙΑΒΑΘΜΙΣΤΩΝ ΥΠΑΛΛΗΛΩΝ 


(β μέρους του ν. 1188/1981) 


Κλάδος θέσεις 

ΥΕ16 Εργατών (καθαριότητας) 2 (δυο) 

ΔΕ30 Τεχνιτών 1 (μία) 

ΔΕ29 Οδηγών 1 (μία) 

ΣΥΝΟΛΟ 4 (τέσσερις) 


ΑΡΘΡΟ 13: ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


Κλάδος 

Θέσεις 

ΠΕΙ Διοικητικών 

1 (μία) 

ΔΕΙ Διοικητικών 

1 (μία) 

ΥΕ16 Καθαριστών 

1 (μία) 

ΣΥΝΟΛΟ 

3 (τρεις) 


Οι παραπάνω θέσεις διαχωρίζονται ως εξής: 
Α. ΔΙΟΙΚΗΤΙΚΟ-ΟΙΚΟΝΟΜΙΚΟ ΠΡΟΣΩΠΙΚΟ 


Κλάδος 

ΠΕΙ Διοικητικών 

ΠΕΙ Διοικητικών - Οικονομικών 

ΠΕ Διεκπεραίωσης 

Υποθέσεων Πολιτών 

ΤΕ17 Διοικητικών - Λογιστών 

ΤΕ17 Διοικητικών - 

Τουριστικών Επιχειρήσεων 

ΔΕΙ Διοικητικών 

ΔΕ23 Ειδικού Προσωπικού 

ΣΥΝΟΛΟ 

Β. ΤΕΧΝΙΚΟ ΠΡΟΣΩΠΙΚΟ 
Κλάδος 

ΠΕ3 Πολιτικών Μηχανικών 
ΠΕ4 Αρχιτεκτόνων Μηχανικών 
ΠΕ5 Ηλεκτρολόγων Μηχανικών 
ΤΕ4 Τ εχνολόγων Μηχανολόγων 
ΤΕ4 Τεχνολόγων Ηλεκτρολόγων 
ΤΕ5 Τ εχνολόγων 
Τοπογράφων Μηχανικών 
ΔΕ24 Ηλεκτρολόγων 
ΔΕ26 Μηχανοτεχνιτών Αυτοκινήτων 
ΔΕ28 Χειριστών Μηχανημάτων 
ΔΕ29 Οδηγών 
Δημοτικών Οχημάτων 
ΔΕ29 Οδηγών 

ΔΕ30 Τεχνιτών (Υδραυλικών) 

ΔΕ30 Τεχνιτών 

ΥΕ16 Εργατών (Καθαριότητας) 

ΥΕ16 Εργατών 
(Γενικών Καθηκόντων) 

ΥΕ16 Καθαριστών 
ΣΥΝΟΛΟ 

ΑΡΘΡΟ 14: ΘΕΣΕΙΣ ΠΡΟΪΣΤΑΜΕΝΩΝ 


Θέσεις 
4 (τέσσερις) 

1 (μία) 

2 (δύο) 

2 (δύο) 

1 (μία) 

9 (εννέα) 

2 (δύο) 

21 (Είκοσι μία) 

Θέσεις 
1 (μία) 

1 (μία) 

1 (μία) 

1 (μία) 

1 (μία) 

1 (μία) 

2 (δύο) 

1 (μία) 

1 (μία) 

3 (τρεις) 

1 (μία) 

2 (δύο) 

1 (μία) 

8 (οκτώ) 

4 (τέσσερις) 
1 (μία) 

30 (Τριάντα) 


Στις διοικητικές ενότητες των υπηρεσιών του Δήμου 
οι προϊστάμενοι επιλέγονται από τους εξής κλάδους: 

- Στο Τμήμα Διοικητικών και Οικονομικών Υπηρεσιών 
πρόίσταται στέλεχος ΠΕΙ Διοικητικών και ελλείψει αυ¬ 
τού, στέλεχος ΤΕ17 Διοικητικών - Λογιστών και ελλείψει 
αυτού, στέλεχος ΔΕΙ 

- Διοικητικών. 

- Στο Τμήμα Τεχνικών Υπηρεσιών και Περιβάλλοντος 
πρόίσταται στέλεχος ΠΕ3 Πολιτικών Μηχανικών και 
ελλείψει αυτού στέλεχος ΠΕ4 Αρχιτεκτόνων Μηχανι¬ 
κών και ελλείψει αυτού στέλεχος ΠΕ5 Μηχανολόγων 
Ηλεκτρολόγων. 

- Στο γραφείο Προγραμματισμού και Ανάπτυξης κα¬ 
θίσταται υπεύθυνος στέλεχος ΠΕΙ. 

Τον προϊστάμενο Τμήματος που απουσιάζει ή κωλύε¬ 
ται αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος, που υπηρετεί 
στην ίδια οργανωτική μονάδα και εφόσον ο κλάδος 
στον οποίο ανήκει προορίζεται για κατάληψη θέσεων 
προϊσταμένων. 

ΑΡΘΡΟ 15: ΠΡΟΣΩΠΙΚΟ ΕΠΟΧΙΑΚΩΝ κ.λπ. ΑΝΑΓΚΩΝ 


Συνιστώνται δεκαπέντε (15) θέσεις με σχέση εργασίας 
ιδιωτικού δικαίου ορισμένου χρόνου, διαφόρων 
ειδικοτήτων, για την αντιμετώπιση εποχιακών ή άλλων 
περιοδικών ή πρόσκαιρων αναγκών (ν. 2503/1997, άρθρο 

18 παρ.12). Η πλήρωση των θέσεων αυτών θα γίνεται 
σύμφωνα με τις ισχύουσες κάθε φορά διατάξεις και 
εγκυκλίους οδηγίες που αφορούν στο προσωπικό 
αυτό. 

ΑΡΘΡΟ 16: ΤΕΛΙΚΕΣ ΔΙΑΤΑΞΕΙΣ 

α) Κατά την έναρξη της ισχύος του παρόντος 
Οργανισμού οι υπηρετούντες υπάλληλοι κατατάσσονται 
στις αντίστοιχες θέσεις των σχετικών κλάδων. 

β) Η κατανομή του προσωπικού στις επί μέρους 
διοικητικές μονάδες γίνεται με απόφαση του Δημάρχου, 
μετά από σχετική εισήγηση των προϊσταμένων και 
του Συμβουλίου Συντονισμού, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

γ) Η ισχύς του παρόντος Οργανισμού αρχίζει από τη 
δημοσίευσή του στην εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από την εκτέλεση της απόφασης αυτής προκαλείται 
δαπάνη σε βάρος του προϋπολογισμού του Δήμου Σίφνου 
οικονομικού έτους 2007 ύψους 892.060 €. Η μελλοντική 
επιβάρυνση του προϋπολογισμού του Δήμου από την 
απόφαση αυτή δεν είναι δυνατό να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 16 Ιουλίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθμ. 388 (3) 

Τροποποίηση της υπ’ αριθμ. 209/12.5.2003 απόφασης 
του Νομαρχιακού Συμβουλίου του Νομαρχιακού 
Διαμερίσματος Ξάνθης. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΟΥ ΝΟΜΑΡΧΙΑΚΟΥ 
ΔΙΑΜΕΡΙΣΜΑΤΟΣ ΞΑΝΘΗΣ 

Έχοντας υπόψη: 

1. Τις διατάξεις του άρθρου 76 του π.δ. (ΦΕΚ Α21) 
«Κώδικας Νομαρχιακής Αυτοδιοίκησης». 

2. Το π.δ. 331/5.9.1996 «Σύσταση και λειτουργία αμιγών 
νομαρχιακών και διανομαρχιακών επιχειρήσεων από 
τις Νομαρχιακές Αυτοδιοικήσεις και τα Νομαρχιακά 
Διαμερίσματα». 

3. Τις υπ’ αριθμ. 96/28.9.1999 και 58/12.6.2000 αποφάσεις 
του Νομαρχιακού Συμβουλίου Ξάνθης, με τις οποίες 
συστήθηκε αστική εταιρεία μη κερδοσκοπικού 
χαρακτήρα με την επωνυμία «Εταιρία Τουριστικής 
Προβολής και Πολιτιστικής Ανάπτυξης Νομού Ξάνθης» 
με το διακριτικό «ΝΕΤΑΞ». 

4. Την υπ’ αριθμ. 193/10.10.2000 απόφαση του 
Νομαρχιακού Συμβουλίου Ξάνθης που δημοσιεύτηκε στο 
ΦΕΚ 1310/30.10.2000 τεύχος Β', σύστασης της ανωτέρω 
επιχείρησης. 

5. Την υπ’ αριθμ. 49/21.3.2003 απόφαση του Νομαρχιακού 
Συμβουλίου Ξάνθης με την οποία εγκρίνεται η 
αναδιατύπωση, προσαρμογή και τροποποίηση κατά το 


άρθρο 76 του π.δ. 30/1996 του καταστατικού της αμιγούς 
νομαρχιακής επιχείρησης με την επωνυμία «Εταιρία 
Τουριστικής Προβολής και Πολιτιστικής Ανάπτυξης 
Νομού Ξάνθης». 

6. Την υπ’ αριθμ. 209/12.5.2003 απόφαση του 
Νομαρχιακού Συμβουλίου Ξάνθης επαναδιατύπωσης, 
προσαρμογής και τροποποίησης του καταστατικού της 
επιχείρησης «ΕΤΑΙΡΙΑ ΤΟΥΡΙΣΤΙΚΗΣ ΠΡΟΒΟΛΗΣ ΚΑΙ 
ΠΟΛΙΤΙΣΤΙΚΗΣ ΑΝΑΠΤΥΞΗΣ ΝΟΜΟΥ ΞΑΝΘΗΣ» σε αμιγή 
Νομαρχιακή Επιχείρηση. 

7. Το Φ.Ε.Κ. 642/23.5.2003 τεύχος Β' που δημοσιεύτηκε 
η ανωτέρω απόφαση του Νομαρχιακού Συμβουλίου 
Ξάνθης, αποφασίζει ομόφωνα: 

Τροποποιεί την υπ’ αριθμ. 209/12.5.2003 απόφαση 
του Νομαρχιακού Συμβουλίου Ξάνθης που αποτελεί 
και το καταστατικό της Αμιγούς μη κερδοσκοπικής 
Νομαρχιακής Επιχείρησης με την επωνυμία «ΕΤΑΙΡΙΑ 
ΤΟΥΡΙΣΤΙΚΗΣ ΠΡΟΒΟΛΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΝΟΜΟΥ ΞΑΝΘΗΣ» ως προς το κεφάλαιο της ανωτέρω 
εταιρείας, μετά την αύξηση του κατά 140.000 Ευρώ για 
την χρηματοδότηση των δραστηριοτήτων της εταιρείας 
έτους 2007, δηλαδή τις «ΓΙΟΡΤΕΣ ΝΕΣΤΟΣ 2007», την 
προβολή του Νομού, την συμμετοχή σε εκθέσεις 
τουριστικού ενδιαφέροντος, εκτυπώσεις εντύπων κ.τ.λ. 
όπως και η μισθοδοσία και τα λειτουργικά έξοδα, 
σύμφωνα με την υπ’ αριθμ. 77/20.6.2007 απόφαση του 
Νομαρχιακού Συμβουλίου Ξάνθης. Έτσι το συνολικό 
κεφάλαιο της εταιρείας ανέρχεται σε 363.480,56 Ευρώ 
από τα οποία τα 29.350 Ευρώ αποτελούν το αρχικό 
κεφάλαιο, τα 42.300 Ευρώ την πρώτη αύξηση του 
κεφαλαίου της εταιρείας σύμφωνα με την υπ’ αριθμ. 
156/22.12.2003 απόφαση του Νομαρχιακού Συμβουλίου 
Ξάνθης, τα 26.830,56 Ευρώ την δεύτερη αύξηση του 
κεφαλαίου της εταιρείας σύμφωνα με την υπ’ αριθμ. 
69/6.8.2004 απόφαση του Νομαρχιακού Συμβουλίου 
Ξάνθης, τα 125.000 Ευρώ την τρίτη αύξηση του κεφαλαίου 
της εταιρείας σύμφωνα με την υπ’ αριθμ. 81/24.7.2006 
απόφαση του Νομαρχιακού Συμβουλίου Ξάνθης και 
τα 140.000 Ευρώ την τέταρτη αύξηση του κεφαλαίου 
της εταιρείας σύμφωνα με την υπ’ αριθμ. 77/20.6.2007 
απόφαση του Νομαρχιακού Συμβουλίου Ξάνθης. Όλο 
το ανωτέρω κεφάλαιο καλύπτει εξ ολοκλήρου σε 
μετρητά η Νομαρχιακή Αυτοδιοίκηση Ξάνθης. Κατά τα 
λοιπά ισχύει η υπ’ αριθμ. 209/12.5.2003 απόφαση του 
Νομαρχιακού Συμβουλίου Ξάνθης που δημοσιεύθηκε 
στο ΦΕΚ 642/23.5.2003 τεύχος Β'. 

Από τις διατάξεις της παρούσας προκαλείται δαπά¬ 
νη ύψους 140.000 ευρώ σε βάρος του προϋπολογισμού 
του Νομαρχιακού Διαμερίσματος Ξάνθης (κωδικός 
071δ.9779) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 16 Ιουλίου 2007 
Ο Πρόεδρος 

ΑΝΕΣΤΗΣ ΚΑΡΑΠΑΠΑΖΟΓΛΟΥ 

